32006R1461
L 272/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1461/2006 НА КОМИСИЯТА
от 29 септември 2006 година
за изменение на Регламент (ЕО) № 2580/ относно специалните ограничителни мерки за борба с тероризма, насочени срещу определени лица и образувания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) №2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 7 от него,
като има предвид, че:
(1)
Приложението към Регламент (ЕО) № 2580/2001 посочва компетентните власти, на които трябва да се изпратят информация и искания относно мерките, наложени от този регламент.
(2)
Чешката република, Естония и Гърция поискаха информацията относно техните компетентни власти да бъде изменена. Адресът на Комисията също така следва да бъде променен,
ПРИЕ НАСТОЯЩИЯ РЕГЛАМЕНТ:
Член 1
Изменя се приложението към Регламент (EО) № 2580/2001, както е определено в приложението към настоящия регламент.
Член 2
Настоящият регламент влиза в сила на деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 септември 2006 година.